CELEX: 32019R0237
Language: lv
Date: 2019-02-08 00:00:00
Title: Komisijas Regula (ES) 2019/237 (2019. gada 8. februāris), ar kuru attiecībā uz 28. starptautisko grāmatvedības standartu groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (Dokuments attiecas uz EEZ.)

11.2.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 39/1
               
            
         KOMISIJAS REGULA (ES) 2019/237
         (2019. gada 8. februāris),
         ar kuru attiecībā uz 28. starptautisko grāmatvedības standartu groza Regulu (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2002. gada 19. jūlija Regulu (EK) Nr. 1606/2002 par starptautisko grāmatvedības standartu piemērošanu (1) un jo īpaši tās 3. panta 1. punktu,
         tā kā:
         
                     (1)
                  
                  
                     Ar Komisijas Regulu (EK) Nr. 1126/2008 (2) tika pieņemti vairāki starptautiski standarti un to interpretācijas, kas bija spēkā 2008. gada 15. oktobrī.
                  
               
                     (2)
                  
                  
                     Starptautisko Grāmatvedības standartu padome 2017. gada 12. oktobrī savas regulārās uzlabojumu procedūras, kuras mērķis ir vienkāršot un precizēt standartus, ietvaros publicēja dokumentu “Ilgtermiņa līdzdalība asociētajos uzņēmumos un kopuzņēmumos” (Long Term Interests in Associates and Joint Ventures) (28. SGS grozījumi). Šo grozījumu nolūks ir precizēt, ka uz ilgtermiņa līdzdalību asociētajos uzņēmumos un kopuzņēmumos attiecas 9. starptautiskajā finanšu pārskatu standartā (SFPS) “Finanšu instrumenti” ietvertās prasības par vērtības samazināšanu.
                  
               
                     (3)
                  
                  
                     Pēc apspriešanās ar Eiropas Finanšu pārskatu padomdevēju grupu Komisija secina, ka šie 28. starptautiskā grāmatvedības standarta (SGS) “Ieguldījumi asociētajos uzņēmumos un kopuzņēmumos” grozījumi atbilst Regulas (EK) Nr. 1606/2002 3. panta 2. punktā izklāstītajiem pieņemšanas kritērijiem.
                  
               
                     (4)
                  
                  
                     Tādēļ Regula (EK) Nr. 1126/2008 būtu attiecīgi jāgroza.
                  
               
                     (5)
                  
                  
                     Šajā regulā paredzētie pasākumi saskan ar Grāmatvedību regulējošās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1126/2008 pielikumā ietverto 28. starptautisko grāmatvedības standartu (SGS) “Ieguldījumi asociētajos uzņēmumos un kopuzņēmumos” groza tā, kā izklāstīts šīs regulas pielikumā.
         
         
            2. pants
            Ikviena komercsabiedrība 1. pantā minētos grozījumus sāk piemērot ne vēlāk kā dienā, kad laikposmā no 2019. gada 1. janvāra sākas tās pirmais finanšu gads.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 8. februārī
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 243, 11.9.2002., 1. lpp.
         
         
            (2)  Komisijas 2008. gada 3. novembra Regula (EK) Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu (EK) Nr. 1606/2002 (OV L 320, 29.11.2008., 1. lpp.).
      
      
         
            PIELIKUMS
            
               Ilgtermiņa līdzdalība asociētajos uzņēmumos un kopuzņēmumos
            
            (Grozījumi 28. SGS)
            
               Grozījumi 28. SGS Ieguldījumi asociētajos uzņēmumos un kopuzņēmumos
               
            
            Pievienots 14.A un 45.G–45.K punkts un svītrots 41. punkts.
            PAŠU KAPITĀLA METODE
            
                     
                        14.A
                     
                     
                        Uzņēmums piemēro 9. SFPS arī citiem finanšu instrumentiem asociētajā uzņēmumā vai kopuzņēmumā, kuriem nepiemēro pašu kapitāla metodi. Tie ietver ilgtermiņa līdzdalību, kas pēc būtības pieder pie uzņēmuma neto ieguldījuma asociētajā uzņēmumā vai kopuzņēmumā (skatīt 38. punktu). Uzņēmums piemēro 9. SFPS šādai ilgtermiņa līdzdalībai, pirms tas piemēro šā standarta 38. un 40.–43. punktu. Piemērojot 9. SFPS, uzņēmums neņem vērā ilgtermiņa līdzdalības uzskaites vērtības korekcijas, kas rodas no šā standarta piemērošanas.
                     
                  PAŠU KAPITĀLA METODES PIEMĒROŠANA
            …
            
                     
                        41.
                     
                     
                        [Svītrots]
                        …
                     
                  SPĒKĀ STĀŠANĀS DATUMS UN PĀREJAS NOTEIKUMI
            …
            
                     
                        45.G
                     
                     
                        Ar 2017. gada oktobrī izdoto Ilgtermiņa līdzdalība asociētajos uzņēmumos un kopuzņēmumos tika pievienots 14.A punkts un svītrots 41. punkts. Uzņēmums minētos grozījumus piemēro retrospektīvi saskaņā ar 8. SGS tiem gada pārskata periodiem, kas sākas 2019. gada 1. janvārī vai pēc šā datuma, izņemot gadījumus, kas noteikti 45.H–45.K punktā. Ir pieļaujama agrāka piemērošana. Ja uzņēmums minētos grozījumus piemēro agrākam periodam, tas atklāj šo faktu.
                     
                  
                     
                        45.H
                     
                     
                        Uzņēmums, kas 45.G punktā minētos grozījumus pirmoreiz piemēro tajā pašā laikā, kad tas pirmoreiz piemēro 9. SFPS, 14.A punktā aprakstītajai ilgtermiņa līdzdalībai piemēro 9. SFPS minētās pārejas prasības.
                     
                  
                     
                        45.I
                     
                     
                        Uzņēmums, kas 45.G punktā minētos grozījumus pirmoreiz piemēro pēc tam, kad tas pirmoreiz piemēro 9. SFPS, piemēro 9. SFPS minētās pārejas prasības, kas ir nepieciešamas, lai 14.A punktā izklāstītās prasības piemērotu ilgtermiņa līdzdalībai. Šajā nolūkā atsauces uz 9. SFPS minēto sākotnējās piemērošanas datumu uzskata par atsaucēm uz tā gada pārskata perioda sākumu, kurā uzņēmums pirmoreiz piemēro grozījumus (grozījumu sākotnējās piemērošanas datums). Uzņēmumam nav atkāroti jāsniedz informācija par iepriekšējiem periodiem, lai atspoguļotu grozījumu piemērošanu. Uzņēmums drīkst atkārtoti sniegt informāciju par iepriekšējiem periodiem tikai tad, ja tas ir iespējams, neizmantojot zināšanas par iepriekš faktiski notikušo.
                     
                  
                     
                        45.J
                     
                     
                        Pirmoreiz piemērojot 45.G punktā minētos grozījumus, uzņēmumam, kas piemēro pagaidu atbrīvojumu no 9. SFPS saskaņā ar 4. SFPS Apdrošināšanas līgumi, nav atkārtoti jāsniedz informācija par iepriekšējiem periodiem, lai atspoguļotu grozījumu piemērošanu. Uzņēmums drīkst atkārtoti sniegt informāciju par iepriekšējiem periodiem tikai tad, ja tas ir iespējams, neizmantojot zināšanas par iepriekš faktiski notikušo.
                     
                  
                     
                        45.K
                     
                     
                        Ja uzņēmums atkārtoti nesniedz informāciju par iepriekšējiem periodiem, piemērojot 45.I vai 45.J punktu, grozījumu sākotnējās piemērošanas datumā tas sākuma nesadalītajā peļņā (vai attiecīgā gadījumā citā pašu kapitāla postenī) atzīst starpību starp:
                        
                                    a)
                                 
                                 
                                    14.A punktā aprakstītās ilgtermiņa līdzdalības iepriekšējo uzskaites vērtību minētajā datumā; un
                                 
                              
                                    b)
                                 
                                 
                                    minētās ilgtermiņa līdzdalības uzskaites vērtību minētajā datumā.